  Майя Бывальцева 21-тӥ коньывуонлы Удмуртиын силос чакламлэсь 7 процентлы тросгес дасязы. Гуосы 1 миллион 630 тонна жалем сиён понӥзы ни. Со кулэезлэсь 110 сюрс тонналы тросгес, ивортӥз элькунысь гурт возёсъя но сиён-юонъя министерстволэн пресс-службаез. Чакламлэсь вылтӥ силоссы дасямын ни Красногорск (162 процент), Ува (152 процент), Кизнер (141 процент), Грак но Каракулино (133 процент) ёросъёсын Элькунын пудо сиён дасян ужъёс азьланьтӥсько на. Та дыре кукуруза 86 процентэз утялтэмын, кылиз на 3 сюрс 800 гектар музъемъёсты бушатыны. Туэ кукуруза ӟечлыкеныз но шумпоттэ – одӥг гектарысь 278,1 центнер вож сиён люкаське, кылем арын та дырлы 225,2 центнер вал. Пудо сиёнлы будоссы тужгес удалтэмын Вавож но Ува ёросъёсын – гектарысь 350,5 но 321,6 центнер усе.   Тодэ вайытом, Удмуртиын толйись юос улэ висъям музъемъёслэн быдӟалазы, 2019-тӥ арен ӵошатыса, 10 сюрс 300 гектарлы йылӥз.  Тегъёс: Ижкар Удмуртия гуртвозёс гуртвозёсъяминистерство пудосиён  